OpenLLM-France/wikimedia huggingface dataset:
# Fretum

En astrogeologia, fretum (plural freta, abr. FT) és una paraula llatina que significa «estret» que la Unió Astronòmica Internacional (UAI) utilitza per indicar una característica superficial de petita grandària i que connecta dues àrees principals que contenen líquids.
Les úniques estructures oficialment classificades com freta s'han identificat a Tità, on connecten els llacs i els mars d'hidrocarburs de la superfície.
La paraula fretum també apareix en el nomenament de dues característiques d'albedo a Mart: Nereidum Fretum i Pandorae Fretum.

## Freta de Tità

| Fretum | Coordenades | Diàmetre (km) | Epònim | Ref. |
| Bayta Fretum | 73° 00′ N, 311° 12′ O﻿ / ﻿73.0°N,311.2°O﻿ / 73.0; -311.2 | 165 | Bayta Darell, personatge fictici a la sèrie de La Fundació d'Isaac Asimov | WGPSN |
| Hardin Fretum | 57° 18′ N, 317° 48′ O﻿ / ﻿57.3°N,317.8°O﻿ / 57.3; -317.8 | 246 | Salvor Hardin, personatge fictici a la sèrie de La Fundació d'Isaac Asimov | WGPSN |
| Seldon Fretum | 66° 00′ N, 316° 36′ O﻿ / ﻿66.0°N,316.6°O﻿ / 66.0; -316.6 | 67 | Hari Seldon, personatge fictici a la sèrie de La Fundació d'Isaac Asimov | WGPSN |
| Trevize Fretum | 74° 24′ N, 269° 54′ O﻿ / ﻿74.4°N,269.9°O﻿ / 74.4; -269.9 | 173 | Golan Trevize, personatge fictici a la sèrie de La Fundació d'Isaac Asimov | WGPSN |

## Freta de Mart

| Fretum | Coordenades | Diàmetre (km) | Epònim | Ref. |
| Nereidum Fretum | 44° 40′ S, 305° 00′ E﻿ / ﻿44.66°S,305.0°E﻿ / -44.66; 305.0 | 0 | Nereides, nimfes marines de la mitologia grega | WGPSN |
| Pandorae Fretum | 24° 44′ S, 44° 54′ E﻿ / ﻿24.74°S,44.9°E﻿ / -24.74; 44.9 | 0 | Pandora, personatge de la mitologia grega | WGPSN |

## Referències

* ↑ (anglès) Descriptor Terms (Feature Types) - Gazetteer of Planetary Nomenclature - International Astronomical Union (IAU) Working Group for Planetary System Nomenclature (WGPSN)
* ↑ «New Descriptor Term and Theme Approved for Use on Titan» (en anglès). IAU, 06-11-2014.
* ↑ Amb data de 27 de desembre de 2015.
* ↑ Consulta a la base de dades de noms IAU
* ↑ Sistema de coordenades: Planetogràfic, +W (+Oest, 0 - 360)
* ↑ Sistema de coordenades: Planetocèntric, +E (+Est, 0 - 360)
# Evangeline Lilly

Nicole Evangeline Lilly (Fort Saskatchewan, Alberta, Canadà, 3 d'agost de 1979) és una actriu canadenca que es fou famosa gràcies al paper de Kate Austen a la sèrie de televisió Lost.
Evangeline Lilly va néixer a Fort Saskatchewan, Alberta el 1979. Va ser descoberta en els carrers de Kelowna, British Columbia per la prestigiosa Agència de Models Ford. Encara que al principi va decidir no continuar la carrera de model, finalment va signar, per a ajudar a pagar els seus estudis a la Universitat de British Columbia. Lilly va fundar i va dirigir un comitè per al desenvolupament i els drets humans a la Universitat de British Columbia. Posteriorment va viure junt un grup de missioners a la jungla de les Filipines i ha estat voluntària en projectes per a la infància des de la primerenca edat de 14 anys.
L'èxit de Lost la va dur a la primera plana de la popularitat als Estats Units, arribant a ser la segona dona més sexy del món, segons la revista Maxim (2005).

## Informació personal

* Els seus sobrenoms coneguts són "Evi" i "Monkey" (Mico). Els seus companys a Lost la cridaven "Monkey" (Mico) a causa de la seva habilitat per a pujar als arbres.
* Té dues germanes.
* Va estar casada amb Murray Hone.
* Va treballar com a hostessa i parla un fluid francès.
* El seu paper a Lost és el seu primer paper parlat. Anteriorment havia treballat a la publicitat, en un anunci de llet i un d'una línia de contactes telefònics anomenada Live Links.
* Durant certes "acrobàcies" que va fer mentre es trobava sota els efectes de l'alcohol es va trencar una dent. L'anomena la seva Dent francesa, car va ocórrer a França i l'hi van substituir allà.
* Va comentar que si li deixessin dur tan sols un objecte a una illa deserta duria probablement la seva Bíblia.
* Odiava el seu cos als 15 anys, ja que era tan maca que els homes sols miraven l'exterior.
* Va tenir una gran depressió.
* Actualment està promesa amb el seu company de repartiment a la sèrie Lost, Dominic Monaghan, que interpreta a Charlie Pace.

## Premis

* Nominada l'any 2007 al Golden Globe Award com a millor actriu de drama per Lost.
* Nominada l'any 2007 al Saturn Award com a millor actriu de televisió per Lost.

## Filmografia
### Cinema

* Ant Man (2015) Hope Van Dyne
* The Hobbit: The Desolation of Smaug (2013) Tauriel
* Real Steel (2011) .... Bailey
* Magma Suit (2010)
* The Hurt Lucker (2008) .... Connie James
* Et après (Afterwards) (2008) .... Claire
* The Long Weekend (2005) .... Simone
* Stealing Sinatra (2003) .... Model en un anunci
* Freddy vs. Jason (2003) .... Estudiant
* The Lizzie McGuire Movie (2003).... Agent de policia

### Televisió

* Punk'd (2007) .... Com ella mateixa
* Lost (2004-2010) .... Kate Austen
* Kingdom Hospital (2004) .... Xicota de Benson
* Tru Calling (2003) .... Convidada de la festa
* Smallville (2002) .... Xicota de Wade
* Judgment Day (2002) .... Noia

## Enllaços externs

* Evi Online Arxivat 2007-07-02 a Wayback Machine. (anglès)
# John Howard

John Howard és el nom dels següents personatges:
* John Howard (oficial britànic) (1912 – 1999), oficial de l'Exèrcit britànic
* John Howard Lawson (Nova York, 1894 − San Francisco, 1977), escriptor nord-americà
* John Howard (actor) (Cleveland, Ohio, 14 d'abril de 1913 – Santa Rosa, California, 19 de febrer de 1995), actor nord-americà
* John Howard (ciclista) (Springfield, Missouri, 1947), ciclista estatunidenc
* John Howard Yoder (1927- 1997), teòleg cristià
* John Howard Northrop (Yonkers, 1891 - Wickenberg, 1987), químic, bioquímic i professor universitari nord-americà
* John Tasker Howard (Nova York, 1890 - West Orange, Nova Jersey, 1964), compositor i publicista estatunidenc
* John Winston Howard (Sydney, Nova Gal·les del Sud, 1939), primer ministre d'Austràlia (1996 -2007)
# John Hough

John Hough (Londres, Anglaterra, 21 de novembre de 1941) és un director britànic.

## Biografia

Comença la seva carrera a la televisió britànica a mitjans dels anys 1960 com a ajudant de director, després director a la sèrie The Avengers. Després, tot continuant treballant ocasionalment per a la televisió, sobretot sobre la sèrie Els Protectors, Hough dirigeix diverses pel·lícules per a la pantalla gran entre les quals el drama policíac Eyewitness, destacant el jove Mark Lester, o la pel·lícula de terror Les bessones del mal, que posa en escena per a la firma Hammer.
Es va especialitzar més aviat en el cinema fantàstic o de terror. Així a més de Les bessones del mal, Hough va dirigir igualment The Legend of Hell House, una història inspirada en el llibre de Richard Matheson, així com Íncube, una pel·lícula de terror amb John Cassavetes. En el mateix estil, a mitjans dels anys 1980, realitza alguns telefilms de la sèrie "Hammer House".
Hough també ha treballat en altres gèneres, com ara el road movie (Dirty Mary Crazy Larry' el 1974, la seva primera pel·lícula rodada als Estats Units) i el western (Triumphs of a Man Called Horse el 1982). En la seva filmografia trobem tres produccions Disney: Escape to Witch Mountain (1975), pel·lícula centrada en dos nens orfes amb sorprenents poders, la seva continuació, Return from Witch Mountain, i finalment The Watcher in the Woods (1980). Totes tres són pel·lícules fantàstiques, i l'última pot ser ubicada en el gènere de l'espant.
L'última pel·lícula de John Hough, Bad Karma pel·lícula de terror més aviat mal rebuda, data de 2002. El seu fill, Paul Hough, és igualment director de cinema.

## Filmografia

Filmografia:
* 1969: Wolfshead: The Legend of Robin Hood
* 1970: Eyewitness
* 1971: Les bessones del mal (Twins of Evil)
* 1972: L'illa del tresor (Treasure Island)
* 1973: The Legend of Hell House
* 1974: The Zoo Gang (sèrie TV)
* 1974: Dirty Mary Crazy Larry
* 1975: Escape to Witch Mountain
* 1978: Return from Witch Mountain
* 1978: Brass Target
* 1980: The Watcher in the Woods
* 1981: Íncube (Incubus)
* 1982: Triumphs of a Man Called Horse
* 1985: Black Arrow (TV)
* 1985: Dempsey & Makepeace (sèrie TV)
* 1986: Biggles, els viatgers del temps (Biggles)
* 1987: A Hazard of Hearts (TV)
* 1988: Howling IV: The Original Nightmare (vídeo)
* 1988: American Gothic
* 1989: The Lady and the Highwayman (TV)
* 1990: A Ghost in Monte Carlo (TV)
* 1992: Duel of Hearts (TV)
* 1998: Something to Believe In
* 2002: Bad Karma

## Referències

* ↑ «Biografia de John Hough». The New York Times.
* ↑ «Filmografia de John Hough». The New York Times.
# John Howard (ciclista)

John Kennedy Howard (Springfield, Missouri, 16 d'agost de 1947) fou un ciclista i posteriorment triatleta estatunidenc.
Com a ciclista va guanyar quatre cops el Campionat nacional amateur en ruta. Va participar en tres edicions dels Jocs Olímpics.
Com a triatleta destaca la victòria a l'Ironman de Hawaii de 1981.

## Palmarès en ciclisme

* 1968
** Campió dels Estats Units amateur en ruta
* 1971
** Medalla d'or als Jocs Panamericans en ruta
* 1972
** Campió dels Estats Units amateur en ruta
* 1973
** Campió dels Estats Units amateur en ruta
** Vencedor d'una etapa a la Volta a Irlanda
* 1975
** 1r al Red Zinger Bicycle Classic
** Campió dels Estats Units amateur en ruta
* 1976
** Campió dels Estats Units amateur en contrarellotge
** 1r al Red Zinger Bicycle Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Freud (cràter)

Freud és un petit cràter d'impacte que es troba en un altiplà dins de l'Oceanus Procellarum, en la part nord-oest de la cara visible de la Lluna. Està situat a uns pocs quilòmetres a l'oest de la Vallis Schröteri, una vall llarga i sinuósa que comença en el nord del cràter Heròdot, i després forma un meandre cap al nord, després cap a nord-oest i finalment cap al sud-oest, on aconsegueix la vora de la mar lunar.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Freud (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 19 juliol 2018].
* «LROC :: QuickMap - Targeting Mapa LROC» (en anglès). [Consulta: 8 novembre 2018].
# Glacera Spegazzini

La glacera Spegazzini és una de les glaceres més importants del Parc Nacional Los Glaciares, ubicat en el departament Lago Argentino, província de Santa Cruz, Argentina. La seva característica principal és la gran altura del seu front, que assoleix entre 80 i 125 metres.
Té una superfície de 66 km² i un ample mitjà d'1,5 km. Es troba assentat sobre el braç Spegazzini del llac Argentino,i per arribar a ell parteixen excursions des de Puerto Bandera, que naveguen el braç denominat Nord fins que aquest es divideix al nord al braç Upsala, on es troba la glacera Upsala (la més gran de Sud-amèrica), i al sud el braç Spegazzini. La vegetació al seu voltant produeix un marcat contrast de colors, produït per l'erosió de la glacera, la humitat, el vent i el sol.
Deu el seu nom al botànic Carlos Luis Spegazzini, qui va ser el primer a estudiar la flora local.

## Referències

* ↑ « Inventario Nacional de Glaciares y Ambiente Periglacial: Fundamentos y Cronograma de Ejecución » publié par le Conicet
* ↑ « Les glaciers Perito Moreno et Spegazzini » sur le site de inrp.fr
# George Evelyn Hutchinson

George Evelyn Hutchinson (Cambridge, 30 de gener de 1903 – Londres, 17 de maig de 1991) fou un zoòleg, botànic i ecòleg anglès, nacionalitzat nord-americà el 1941. Va ser reconegut pels seus estudis de limnologia. És considerat el pare de la limnologia als EUA.
Va néixer a Cambridge, Anglaterra. Estudià a l'Escola Gresham, a Holt, i a l'Emmanuel College de Cambridge. Després de dos anys amb el càrrec de lector a la Universitat de Witwatersrand, a Sud-àfrica, fou contractat per la Universitat Yale, l'any 1928, on hi treballà durant 43 anys.
El 1949, Hutchinson fou elegit membre de l'Acadèmia Americana de les Arts i les Ciències, i el 1950 de l'Acadèmia Nacional de Ciències dels Estats Units. Fou guardonat amb el Premi Kyoto l'any 1991. En la seva jubilació retornà a Anglaterra on seguí investigant. Va morir a Londres el 17 de maig de 1991.

## Obres

Entre altres publicacions cal destacar:
* The Clear Mirror. 1936
* The Itinerant Ivory Tower. 1953
* A Preliminary List of the Writings of Rebecca West, 1912–51. 1957
* A Treatise on Limnology. 1957, 1967, 1975, 1993
       Vol I Geography, Physics & Chemistry. 1957
       Vol II Introduction to Lake Biology & the Limnoplankton. 1967
       Vol III Limnological Botany. 1975
       Vol IV The Zoobenthos. 1993
* The Enchanted Voyage. 1962
* The Ecological Theater & the Evolutionary Play. 1965
* Introduction to Population Ecology. 1978
* The Kindly Fruits of the Earth: Recollections of an Embryo Ecologist. Yale University Press, 1979

## Referències

* Myrdene Anderson (2000). "Sharing G. Evelyn Hutchinson's fabricational noise". Sign Systems Studies 28: 388–396

## Enllaços externs

* http://lakes.chebucto.org/PEOPLE/hutchins.html
* Announcement of Yale's G. Evelyn Hutchinson Memorial Symposium
* Encyclopaedia Britannica Online: G. Evelyn Hutchinson
# Formigueret ventrebrú

El formigueret ventrebrú (Epinecrophylla gutturalis) és una espècie d'ocell de la família dels tamnofílids (Thamnophilidae).

## Hàbitat i distribució

Viu entre la malesa del bosc de les terres baixes fins als 1000 m, per l'est dels Andes al sud-est de Veneçuela, Guaiana i nord del Brasil.

## Referències

* ↑ «Formigueret ventrebrú». Cercaterm. TERMCAT, Centre de Terminologia. Rev. 10/05/2021(català)
# GNK Dinamo Zagreb

El GNK Dinamo Zagreb és un equip de futbol de la ciutat de Zagreb, a Croàcia.

## Història

Al final de la Segona Guerra Mundial, els tres principals clubs de futbol de Croàcia (HAŠK, Građanski i Concordia) es van desfer. El 9 de juny de 1945 es creà un nou club a la ciutat que fou anomenat Dinamo (o "Dynamo"). La majoria de jugadors del Građanski, així com l'entrenador s'uniren al Dinamo, que, a més, utilitzà l'antic estadi del HAŠK, a més d'alguns jugadors d'aquest club. També adoptà el color blau del Građanski i des de 1969, l'emblema del club és molt similar al d'aquest club.
L'any 1991 el club canvià el nom per de HAŠK-Građanski, i el 1993 tornà a canviar-lo, adoptant el de Croatia Zagreb. Aquests canvis de nom s'associaren al fet de donar suport al nou estat de Croàcia, recentment format. Els nous noms no van ser plenament acceptats pels seguidors, i el 2000 retornà al seu actual nom: NK Dinamo Zagreb.

## Palmarès
### Tornejos nacionals

* Lliga iugoslava de futbol (4): 1948, 1952, 1958, 1982
* Copa iugoslava de futbol (7): 1951, 1960, 1963, 1965, 1969, 1980, 1983
* Lliga croata de futbol (24): 1993, 1996, 1997, 1998, 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2018, 2019, 2020, 2021, 2022, 2023
* Copa croata de futbol (15): 1994, 1996, 1997, 1998, 2001, 2002, 2004, 2007, 2008, 2009, 2011, 2012, 2015, 2016, 2018
* Supercopa croata de futbol (5): 2002, 2003, 2006, 2010, 2013

### Torneigs internacionals

* Copa de Fires (1): 1967
* Finalista de la Copa de Fires (1): 1963
* Copa Balcànica de clubs (1): 1977

## Entrenadors destacats

| August Lešnik Ico Hitrec Ratko Kacian Franjo Glaser Franjo Wölfl Ivica Horvat Željko Čajkovski Aleksandar Benko Drago Vabec Slaven Zambata Rudolf Belin Stjepan Lamza Dražan Jerković Mladen Ramljak Snješko Cerin | Marijan Vlak Marko Mlinarić Stjepan Deverić Borislav Cvetković Zvjezdan Cvetković Velimir Zajec Srećko Bogdan Zlatko Kranjčar Goran Vlaović Davor Šuker Zvonimir Boban Dražen Ladić Igor Cvitanović Mario Stanić Zvonimir Soldo Dario Šimić | Robert Prosinečki Ardian Kozniku Igor Bišćan Zoran Mamić Željko Adžić Mark Viduka Eddie Krnčević Branko Strupar Jens Nowotny Željko Petrović Hernán Medford Dumitru Mitu Kazuyoshi Miura Goce Sedloski Edin Mujčin |

## Enllaços externs

* GNK Dinamo Zagreb - Lloc web oficial (croat)
# GNI

GNI té els següents significats:
* Grup Nacionalista Integral, partit polític històric d'Andorra
* Global Network Initiative, organització no governamental contra la censura i a favor de la privadesa a Internet
* Renda Nacional Bruta (del seu nom en anglès Gross National Income), mesura dels bens produïts en un any pels ciutadans d'un país
* Gni també és l'abreviatura de la guanina, mineral de la classe dels minerals orgànics
# Friedrich Carl Albert Hofmann

Friedrich Carl Albert Hofmann, conegut com a Fritz Hofmann (2 de novembre de 1866, Kölleda, Turíngia - 22 d'octubre de 1956, Hannover, Alemanya) fou un químic orgànic alemany conegut per haver descobert el cautxú sintètic.

## Biografia

Hofmann estudià a les escoles de Klosterdonndorf i de Schulpforta, per després aprendre l'ofici de farmacèutic en una farmàcia de Göttingen. Continuà amb els estudis de farmàcia a la Universitat Humboldt de Berlín, per després decantar-se per la química que estudià a la Universitat de Rostock, on el 1895 aconseguí doctorar-se magna cum laude. Durant dos anys fou professor a la Universitat Tècnica de Aachen. El 1897 anà a treballar a la Elberfelder Farbenfabriken vorm. Friedr. Bayer & Co., la farmacèutica Bayer, d'Elberfeld. El 1918 fou nomenat director de recerca a l'Institut de Recerca del Carbó a la Kaiser-Wilhelm-Gesellschaft a Breslau. El 1945 retornà a Kölleda on treballà sobre quimioteràpia.

## Obra

En els seus inicis començà a treballar en el desenvolupament de productes farmacèutics, però també s'interessà pels elastòmers i, el 1907, sintetitzà el primer cautxú sintètic per polimerització de diens conjugats. Els químics havien descobert que el cautxú era un polímer format per monòmers d'isoprè o 2-metil-1,3-butadiè. Degut a les dificultats per disposar d'aquest monòmer optà per utilitzar el 2,3-dimetil-1,3-butadiè de característiques semblants. Les investigacions duraren molt de temps, però finalment aconseguí un producte semblant al cautxú, el metil-cautxú. Aquesta substància fou produïda per la indústria alemanya durant la primera Guerra Mundial, però després s'abandonà la producció perquè no era pràcticament elàstic a temperatura ambient i per l'aparició de nous cautxús sintètics.
Hofmann rebé varis premis i títols pel seu treball: entre d'altres la Medalla Fischer d'Or de la Societat de Químics Alemanys, una Placa Honorària de la Societat Alemanya de Cautxú i la medalla d'or Buna en l'Exposició Mundial de París.

## Referències

* 1 2 3 «La historia fascinante del caucho sintético comenzó con una idea patentada 100 años atrás». Lanxess. [Consulta: 18 abril 2011].
* ↑ Babor, J.A.; Ibarz, J. Química General Moderna (en castellà). 8a. Barcelona: Marín, 1979. ISBN 84-7102-997-9.
# Gianni Lonzi

Gianni Lonzi (Florència, 4 d'agost de 1938) és un waterpolista i entrenador italià, ja retirat, que va competir durant les dècades de 1950 i 1960. És l'actual president de la Comissió Tècnica de la LEN. El 1969 es casà amb la tiradora d'esgrima Antonella Ragno.
El 1960 va prendre part en els Jocs Olímpics d'Estiu de Roma, on va guanyar la medalla d'or en la competició de waterpolo. Als Jocs de 1964 i 1968 fou quart en la mateixa competició.
En el seu palmarès també destaca una medalla d'or en els Jocs del Mediterrani de 1963 i dues lligues italianes de waterpolo amb el Pro Recco, el 1962 i 1963. Anteriorment havia jugat al Rari Nantes Florentia i el Camogli.
Entre el 1973 i el 1983 va ser entrenador de la selecció italiana de waterpolo, amb la qual va guanyar el Campionat del Món de 1978, fou segon als Jocs Olímpics de 1976, tercer al Mundial de 1975 i els Campionat d'Europa de 1977.
De 1992 a 1999 va ser president del Rari Nantes Florentia. El 2009 fou incorporat a l'International Swimming Hall of Fame.

## Referències

* 1 2 3 4 5 6 «Olympedia – Gianni Lonzi». [Consulta: 30 novembre 2023].
* ↑ «Gianni Lonzi» (en anglès americà). [Consulta: 30 novembre 2023].
# Glacera Vigne

La Glacera Vigne (Urdu:وینیہ گلیشیر) és una glacera que es troba al territori de Gilgit-Baltistan (Pakistan) prop de glacera de Gondogoro i de la de Baltoro. Baixa des del Chogolisa (7.665 m), a la seva part superior oest s'hi troba el coll de Gondogoro i conflueix amb la glacera de Baltoro a prop de Concòrdia.
La glacera rep el nom del viatger britànic Godfrey Vigne (1801-1863), pioner de viatges al Caixmir i Baltistan. Pujant des de Concòrdia, proporciona accés al coll de Gondogoro (Gondogoro La).

## Vegeu també

* Glacera de Baltoro
* Glacera de Gondogoro
* Concòrdia
* Llista de les muntanyes més altes del mon

## Referències

* ↑ Guides, Insight. Insight Guides Pakistan (Travel Guide eBook) (en anglès). Apa Publications (UK) Limited, 2020. ISBN 978-1-83905-258-3.
# GND

GND té els següents significats:
* Gemeinsame Normdatei, control d'autoria internacional mantingut per la Biblioteca Nacional d'Alemanya
* Gesta Normannorum Ducum, crònica sobre els ducs de Normandia escrita per Guillem de Jumièges el segle xi
* Presa de terra (de l'acrònim del nom anglès Ground), connexió d'un circuit elèctric amb el sòl
# Glacera Tête Rousse

La glacera Tête Rousse es troba als Alps francesos prop del Mont Blanc al municipi de Saint-Gervais-les-Bains. La llengua terminal de la glacera és a 3.150 m d'altitud. L'alliberament de l'aigua del llac subterrani que hi ha sota d'aquesta glacera amenaça d'inundar el poble.
El 12 de juliol de 1892 l'aigua que es va escapar del llac subterrani va inundar Saint-Gervais les Bains i va causar 175 morts. A conseqüència d'aquest fet les autoritats franceses van construir una gran canalització subterrània per evitar que un fet així tornés a passar. Segons l'alcalde de la població afectada aquesta canalització no va tenir un adequat manteniment. Els enginyers francesos han començat les operacions per al drenatge i bombament del llac subterrani. S'estima que al llac sota la glacera hi ha 65.000 m³ d'aigua.

## Referències

* ↑ «France drains lake under Mont Blanc glacier» (en anglès). BBC News, 25-08-2010.
* ↑ «Risque d'inondations par un glacier du Mont Blanc» (en francès). durable.com. Arxivat de l'original el 2010-08-04. [Consulta: 29 agost 2010].
* ↑ «El glaciar que quiere devorar un pueblo» (en castellà). Público. Arxivat de l'original el 2010-11-13. [Consulta: 6 novembre 2010].
# GNH

GNH té els següents significats:
* Antic Hospital General de Mont-real (del seu nom en anglès Grey Nuns' Hospital), hospital històric de la ciutat de Mont-real, al Canadà
* Felicitat Interna Bruta (del seu nom en anglès Gross National Happiness), índex que mesura el grau de felicitat de la població, desenvolupat a Bhutan